# Všeobecne záväzné nariadenie

**o používaní zábavnej pyrotechniky na území obce Šávoľ**

**Návrh**

Obecné zastupiteľstvo v Šávoli podľa § 6 ods.1 a § 11 ods. 4 písm. g) zákona č. 369/1990 Zb. o obecnom zriadení, v znení neskorších predpisov a v a podľa § 52 ods. 2 zákona č. 58/2014 Zb. o výbušninách, výbušných predmetoch a munícií a o zmene a doplnení niektorých zákonov, **v znení zákona č. 331/2015 Z.z. a ktorým sa dopĺňa zákon č. 455/1991 Zb. o živnostenskom podnikaní (živnostenský zákon),** sa uznáša na tomto všeobecne záväznom nariadení o používaní zábavnej pyrotechniky na území obce Šávoľ.

## Článok 1 Úvodné ustanovenia

1. Toto všeobecne záväzné nariadenie upravuje podmienky používania pyrotechnických výrobkov na zábavné a oslavné účely na území obce Šávoľ.

## Článok 2 Vymedzenie pojmov

1. Zábavnou pyrotechnikou na účely tohto nariadenia je pyrotechnický výrobok určený na zábavné a oslavné účely kategórie F2, F3, P1 a T1.
2. Ohňostrojnými prácami na účely tohto nariadenia sú práce, pri ktorých sa využívajú svetelné, zvukové, dymové alebo pohybové účinky pyrotechnických výrobkov určených na zábavné a oslavné účely, pričom sa pyrotechnické výrobky odpaľujú postupne v krátkom časovom slede za sebou, vo vopred určenom poradí a z vopred určeného miesta.

## Článok 3

**Používanie pyrotechnických výrobkov**

1. Na území obce Šávoľ je zakázané používať zábavnú pyrotechniku okrem 31. decembra a 1. januára do 3.00 h kalendárneho roka a počas osláv konca roka a Nového roka do 3.00 h podľa juliánskeho kalendára. Zákaz sa nevzťahuje na použitie zábavnej pyrotechniky v rámci ohňostrojných prác pri podujatí organizovanom obcou a na použitie zábavnej pyrotechniky na základe žiadosti, na ktoré obec dala súhlas s vykonaním ohňostrojných prác podľa osobitného predpisu.
2. Je zakázané používať podomácky vyrobené pyrotechnické výrobky.

## Článok 4 Priestupky a sankcie

1. Porušenie ustanovení tohto VZN fyzickou osobou je priestupkom podľa § 46 zákona SNR č. 372/1990 Zb. o priestupkoch v znení neskorších zmien a doplnkov.
2. Za porušenie tohto VZN možno uložiť pokutu v zmysle zákona SNR č. 372/1990 Zb. o priestupkoch v znení neskorších zmien a doplnkov.
3. Pokuty sú príjmom obce Šávoľ.

## Článok 5 Záverečné ustanovenia

 1. Všeobecne záväzné nariadenie bolo platne prijaté Obecným zastupiteľstvom v ............................ dňa ....................... pod č. ....... a nadobúda účinnosť dňom ....................

 ........................................

 starosta obce

Návrh VZN bol vyložený na úradnej tabuli v súlade s § 6 ods. 3 zákona č. 369/1990 Zb. o obecnom zriadení v znení neskorších predpisov, na pripomienkovanie obyvateľom obce dňa : ....................

 Pripomienky boli vyhodnotené dňa : ....................................

1. VZN číslo ................., ktorým sa ustanovujú podmienky o organizácii miestneho referenda schválilo Obecné zastupiteľstvo v .................., dňa ...................., uznesením číslo .......................
2. VZN číslo ..................... bolo vyhlásené na úradnej tabuli obce a webovom sídle obce
3. VZN číslo ................. nadobúda účinnosť dňa ..........................
4. VZN číslo ................. je prístupné na Obecnom úrade v ........................ v kancelárii č. .. a  na webovom sídle obce.